CELEX: 62010CJ0574
Language: bg
Date: 2012-03-15 00:00:00
Title: Решение на Съда (трети състав) от 15 март 2012 г.#Европейска комисия срещу Федерална република Германия.#Неизпълнение на задължения от държава членка — Директива 2004/18/ЕО — Обществени поръчки за услуги — Архитектурни и инженерни услуги — Услуги за проучване, проектиране и надзор по проект за реконструкция на обществена сграда — Осъществяване на проекта на няколко етапа по бюджетни причини — Стойност на поръчката.#Дело C‑574/10.

Решение на Съда (трети състав) от 15 март 2012 г. — Комисия/Германия
      (Дело C‑574/10)
      „Неизпълнение на задължения от държава членка — Директива 2004/18/ЕО — Обществени поръчки за услуги — Архитектурни и инженерни услуги — Услуги за проучване, проектиране и надзор по проект за реконструкция на обществена сграда — Осъществяване на проекта на няколко етапа по бюджетни причини — Стойност на поръчката“
      Сближаване на законодателствата — Процедури за възлагане на обществени поръчки за строителство, доставки и услуги — Директива 2004/18 — Обществени поръчки за услуги — Понятие (член 2, член 7, буква б) и членове 9, 20 и 23—55 от Директива 2004/18 на Европейския парламент и на Съвета) (вж. точки 37 и 41—52, както и диспозитива)
      Предмет
      
         
               Неизпълнение на задължения от държава членка — Нарушение на членове 2, 9 и 20 във връзка с членове 23—55 от Директива 2004/18/ЕО
                  на Европейския парламент и на Съвета от 31 март 2004 година относно координирането на процедурите за възлагане на обществени
                  поръчки за строителство, услуги и доставки (ОВ L 134, стр. 114; Специално издание на български език, 2007 г., глава 6, том 8,
                  стр. 116 и поправка в OB L 182, 10.7.2008 г., стр. 282) — Възлагане от Община Нидернхаузен на няколко поръчки за архитектурни
                  услуги във връзка с един и същ строителен проект на едно инженерно бюро без обявяване на процедура за възлагане на равнището
                  на Съюза — Разделяне на възложената услуга — Определяне на стойността на поръчката
               
            Диспозитив
      
         
                  1)
               
               
                  
               
               
                  	Тъй като Община Нидернхаузен е възложила поръчка за архитектурни услуги във връзка с реконструкцията на обществената сграда,
                     наречена „Ауталхале“ и разположена на територията на тази община — поръчка, чиято стойност надхвърля прага по член 7, буква б)
                     от Директива 2004/18/ЕО на Европейския парламент и на Съвета от 31 март 2004 година относно координирането на процедурите
                     за възлагане на обществени поръчки за строителство, услуги и доставки, без да проведе процедура за възлагане на поръчката
                     на равнището на Европейския съюз, Федерална република Германия не е изпълнила задълженията си по членове 2, 9 и 20 във връзка
                     с членове 23—53 от тази директива.
                  
               
            
         
                  2)
               
               
                  
               
               
                  	Осъжда Федерална република Германия да заплати съдебните разноски.